  Майя Бывальцева Можгаын чугун сюрес но автовокзалэн огъет пуктозы. Та ласянь валче ужан сярысь тупанкылэз 22-тӥ коньывуонэ юнматӥзы Удмуртилэн тӧроез Александр Бречалов но Горький чугун сюреслэн кивалтӥсез Анатолий Лесун. Ӵектосэз 2020-тӥ арын быдэстыны кулэ, ивортэ элькун тӧролэн но кивалтэтлэн пресс-службазы. Можга карын вокзал огъетэз выльдон но лэсьтон ужъёсты ми 2020-тӥ арлы (берзэ 2021-тӥ арын) кутскыны но йылпумъяны тыршомы. Тӥ тодӥськоды, Удмуртиын та одӥгез тужгес вашкалаез чугун сюрес вокзал. Со понна кулэ коньдон кивалтэтэн висъямын. Ӵектосэз дасян ужъёсты ми таяз арын кутскомы ни Александр Бречалов, Удмуртилэн тӧроезСо пусйиз, «Россиысь чугун сюресъёс» огазеяськонэн кивалтӥсьёс улосвыллэн пумитаз мынӥзы но вокзалэн пуктон ужъёсты 2021-тӥ арысь 2019-2020 аръёслы выжтӥзы. Ваньмыз азьвыл кутэм пумкылъянъёс быдэстэмын. Туннэ ми кӧня ке юанъёсты эскеримы, со пӧлын Балезино станциез выльдон. «РЖД» компания таяз арын 520 миллион манет висъя Анатолий Лесун, Горький чугун сюреслэн кивалтӥсезЛесун элькунэн ӵошен ужан азьланьтӥськоз шуыса ватсаз, валче ӵектосъёсты вуонояз но азинтыны малпало. Пумиськонын озьы ик вераськизы служебной улон инты пуктон понна музъем висъян, Глазкарысь чугун сюрес вокзалэз выльдонъя ужъёсты быдэстон, карлы матын калыкез нуон-ваёнэз радъян, чугун сюрес вылын кышкыттэмлыкез радъян, элькунлэн экономикаяз инвестициосты кысконъя чакланъёс сярысь.  Тегъёс: Можга Транспорт Удмуртия инвестициос лэсьтськон чугунсюрес АлександрБречалов  